PressReader - Weg! Platteland: 2018-03-01 - So maak jy
Weg! Platteland - 2018-03-01 - Doen Dit Self -
A Die bui­te­kant
Meet op een van die laag­hout­vel­le 320 mm van die kort kant af (dus die 610 mm-kant). Trek ’n pot­lood­streep reg oor van bo na on­der en saag die stuk hout al op die lyn af. 1 Meet nou 250 mm op die een lang sy van die stuk wat jy af­ge­saag het en 150 mm op die oor­kant­ste lang sy. Maak se­ker jy meet el­ke keer van die­self­de kort kant af. Ver­bind nou die twee mer­ke met ’n pot­lood­streep – dit gaan dus skuins oor die op­per­vlak van die hout loop van die een lang sy na die an­der. 2 Saag die hout al op die skuins pot­lood­streep. Meet nou op die oor­bly­wen­de stuk van die hout 250 mm van die skuins af­ge­saag­de sy op die lang­ste kant van die hout af. Trek dan ’n lood­reg­te lyn reg oor die hout en saag die hout daar­langs deur. 3 Jy be­hoort nou twee i­den­tie­se stuk­ke hout te hê vir die twee sy­kan­te van jou saad­kis­sie. Die skuins kant is bo, die kort kant kom voor en die 250 mm­kant is ag­ter.
Klamp die twee stuk­ke op me­kaar vas so­dat die sye o­ral oor­een­stem, en meet op die ag­ter­ste kant (dus van die lang­ste punt) af 25 mm van bo af (van die skuins punt af). Trek nou ’n streep op die merk van die rug­kant tot die skuins kant oor die hout en saag al­bei stuk­ke op dié merk af. 4 en 5 Saag nou die vol­gen­de stuk­ke uit die res van die laag­hout: • 340 x 495 mm (boom) • 280 x 515 mm (dek­sel) • 80 x 515 mm (plat deel ag­ter dek­sel).
B Die bin­ne­kant
Saag van die 144 mm-den­ne­hout­plank twee leng­tes van 476 mm en drie leng­tes van 320 mm elk. Klamp die twee lan­ger stuk­ke aan me­kaar vas en meet op die smal sye 110 mm van die een punt af. 6 Trek dan ’n lyn dwars oor die smal sy van al­bei plan­ke. Meet daar­na 122 mm van die­self­de kant af en trek weer ’n dwars lyn. Doen die­self­de van die an­der punt af. Meet nou 232 mm van die een punt van die plank af en trek ’n merk dwars oor al­bei smal kan­te. Doen die­self­de van die an­der kant af, so­dat jy ’n to­taal van 6 stre­pies oor die smal kant van die plan­ke het. Ge­bruik jou win­kel­haak en trek oor­een­stem­men­de stre­pe op die breë sye van al­bei plan­ke. 7 Meet 70 mm van die teen­oor­ge­stel­de smal sy af as die een waar­op >
jy die eer­ste mer­ke ge­maak het, en trek ’n dwars streep oor die pot­lood­ly­ne op die breë sy van jou plan­kies. 8 Ge­bruik ’n fi­guur­saag om op die lang pot­lood­stre­pe te saag tot by die dwars stre­pies om die voeë te maak. 9 Ge­bruik ’n 10 mm-hout­bei­tel en kap die oor­tol­li­ge stuk­kies hout uit. 10 en 11 Wenk Ons het ge­vind dit werk be­ter as jy eers die plan­kies van me­kaar los­maak voor jy met die saag­werk be­gin. Klamp nou die drie kor­ter plan­kies aan me­kaar vas en meet 90 mm van die een punt van die plan­kies af. Trek ’n streep oor al drie, meet dan 102 mm van die­self­de kant af en trek weer ’n streep. Doen dan die­self­de op die an­der punt van die plan­kies. Her­haal die pro­ses met die fi­guur­saag om twee voeë te maak. Jou plan­kies be­hoort nou soos leg­kaart­stuk­ke in me­kaar te pas om vak­kies vir die bin­ne­kant van jou saad­kis­sie te maak.
C Bou die boks
Saag ’n 476 mm-leng­te van jou 16 x 69 mm­den­ne­hout­plank, lym die pun­te en klamp dit tus­sen die twee boon­ste plat ran­de van jou kis­sie se sy­kan­te vas. 13 Ge­bruik van die pa­neel­spy­ker­tjies en kap dit vas. Lym die ag­ter­ste ran­de van die sy­kan­te en die boon­ste plan­kie tus­sen­in. Sit nou die rug­kant van die kis­sie op sy plek en kap dit met die spy­ker­tjies vas. 14 Sit die vak­kies op hul­le plek tus­sen die twee sy­kan­te neer en lym die voor­ste ran­de van die vak­kies en die sy­kan­te. Sit die voor­kant van jou kis­sie op sy plek en kap hom met pa­neel­spy­ker­tjies vas. 15 Tim­mer daar­na die boom ook met pa­neel­spy­ker­tjies aan die on­der­kant van die vak­kies en die ran­de van jou kis­sie vas.
D Die dek­sel
Kap die 80 x 515 mm-stuk laag­hout bo-op die dwars den­ne­hout­plan­kie vas, so­dat dit weers­kan­te van jou kis­sie met 10 mm uit­steek. 16 Skroef die skar­nie­re op dié stuk­kie hout vas, so­dat die bui­te­rand van die skar­nie­re elk 70 mm van die rand van die hout af is, en skroef die dek­sel dan aan die skar­nie­re vas. 17 Vyl die voor­ste rand van die kis­sie skuins af teen die­self­de hoek as die sy­kan­te, so­dat die dek­sel net­jies toe­maak.